આ અંગે મળતી માહિતી અનુસાર તાપી જિલ્લાના વાલોડ તાલુકાનાં દેગામાં ગામે ચીકી ફળિયામાં રિતેશભાઈ રમણભાઈ ચૌધરીના ખેતરમાં છેલ્લા ઘણા દિવસોથી રાત્રિ દરમ્યાન દીપડાની ત્રાડ સંભળાય રહી હતી. જેને લઈ લોકોમાં ભયનો માહોલ હતો. એક અઠવાડીયા અગાઉ રિતેશભાઈએ વાલોડ ખાતે ફ્રેંડ્સ ઓફ એનિમલના સભ્ય ઈમરાન વાડીને જાણ કરી હતી. જેથી તેમણે તેના અન્ય સાથી મિત્રો સાથે રિતેશભાઈના ખેતરમાં કેમેરો મૂકી દિવસ દરમ્યાન ખેતરમાં લટાર મારતા દીપડાને કેદ કરી લીધો હતો. ત્યારબાદ વાલોડ વનવિભાગની ટીમને આ અંગે જાણ કરી હતી. જેથી વાલોડ વનવિભાગની ટીમે દીપડાને પકડવા માટે પાંજરું ગોઠવ્યું હતું.